Nuut by LAPA | New Books from LAPA | LitNet
Nuut by LAPA | New Books from LAPA
LAPA Uitgewers PRH/LAPA-Uitgewersportaal 2020-10-06
LAPA Uitgewers het pas hulle nuwe boeke van Oktober 2020 bekendgemaak.
Bethel Hendrix, haar broers en hulle ma reis deur die land in 'n Kombi. Hulle leef 'n nomadiese bestaan en bly net vir 'n kort ruk in een dorp voor hulle na 'n volgende beweeg.
Maar oral waar hulle kom, is dit duidelik dat die gesin anders is. Dat hulle arm is. Dat hulle nie in 'n regte huis bly nie. Dat hulle ma anders lyk en dink. Dat daar nie 'n pa saam met hulle is nie.
Al wat Bethel graag wil hê is 'n plek waar sy haarself kan wees …
Die teks was 'n naaswenner in lapa se jeugromankompetisie 2020.
Die mistigheid is klam en koel en dwarrel in vlae teen haar vel. Sy sak weg daarin. Los daarin op. Die mis rol nog digter teen haar aan, begin haar versmoor. Sy asem die digte klamheid hortend in. Nou is dit ook binne-in haar. Sy stoei vir asem ...
Die runesteen moet haar beskerm, maar die eerste aand op die plaas in die Maluti's is daar 'n moord.
Die antieke manuskrip kan dalk haar toekoms verseker, mits sy oorleef.
Dit is 'n herskryf van Wip van die droomvanger wat in 1990 verskyn het. Lesers van Agatha Christie sal plesier vind in die storielyn wat baie raakpunte het met verhale soos bv. Murder on the Orient Express en Death on the Nile.
Die geheim van 'n goeie leuen is om altyd bietjie waarheid by te voeg.
Mila Berg is seker van een ding: Sy en Markus hoort saam. Vandat sy hom die eerste keer gesien het, was haar hart syne. Die feit dat hy 'n vrou en kinders het maak geen verskil nie, want Mila het 'n plan. Sodra sy haar regmatige plek in sy gesin inneem sal die verlede nie meer saak maak nie.
Stephen spartel om na sy vrou se dood die balle in die lug te hou; hy het geen tyd vir 'n donkerkop met blou oë wat hom hinder nie. Soekie mag dalk in Lizet se klas wees, maar hy is vasbeslote om juffrou Vos te vermy. Na ses maande kan hy egter die uitnodiging om klasbesoek te doen nie verder ignoreer nie.
Vir die lewe om sin te maak, moet Stephen en Lizet beide opnuut hulle eie drome ontdek.
Comine Verbeuk is lelik in die steek gelaat deur 'n man. Daarom aanvaar sy die werk om op 'n afgesonderde plaas naby George 'n skrywer met sy manuskrip te help. Dit is die perfekte plek om die spoke van die verlede te begrawe, haar kop skoon te kry en mans finaal af te sweer.
Die mense op Seekamee herinner Comine egter aan 'n tyd toe sy ook gelukkig was, voor haar ouers se dood en voor Len se verraad. Boonop lyk Sven soos 'n Noorman, noem haar Twiggy en veroorsaak 'n meteorietstorting in haar binneste wanneer hy 'n vertrek binnestap. Hy is stug, streng en allergies vir vroue.
Esti de Beer se nuwe buurman is steeds onmoontlik aantreklik, maar Omar is nie meer die verliefde tienerseun wat in die vervalle huis langs hare woon nie. Hy is nou 'n kosmopolitaanse prokureur wat nie uit haar sake kan bly nie. Omar met sy ongevraagde besorgdheid herinner haar aan 'n tyd toe sy werklik gelukkig was, maar ook aan 'n aand wat sy eerder wil vergeet.
Zea, 'n talentvolle pottebakker, moet na haar pa se dood vir haar 'n nuwe lewe skep – en 'n kunsuitstalling in mooie Milaan bied haar juis daardie geleentheid. In Italië het sy nie tyd om te wonder oor die geheimsinnige mense wat langs haar intrek of die sexy vreemdeling wat sy vlugtig ontmoet nie. Totdat sy dié man weer in 'n katedraal sien. Sy glo nie aan toeval nie, maar wat van die noodlot?
Leer my liefhê: Toe Diaan uiteindelik haar studieleier ontmoet, is hy allesbehalwe 'n verstokte ou man, hoe onverbiddelik hy ook al is. En hy weet van iets uit haar verlede wat haar drome oor hom fataal maak.
Hoe om 'n hart te wen: Janke was van altyd af verlief op haar grootwordmaatjie, Louw. Maar nou is Luw verloof en hy trou binnekort. Janke en Henry gaan voorgee dat hulle 'n paartjie is om Louw jaloers te maak en sy oë oop te maak, maar hulle hou nie rekening met Kupido se streke nie.
Nude 2: A banting an keto cookbook
In the follow-up to his acclaimed Nude, Armand raises the bar. Here he presents to banting and keto enthusiasts, as well as newcomers, an indispensable addition to a carb-conscious way of eating – with a summery twist.
In Nude 2 Armand continues in his creative explorations and offers delectable salads, pastas, dinner-party dishes, as well as healthy treats for the whole family. He shows how to create dishes using healthy, affordable ingredients with step- by-step, beautifully photographed recipes.
Armand, one of South Africa's best-known actors and low-carb personalities, has again proven just how good a nude a low-carb lifestyle can be – incredibly simple and budget-friendly without compromising on nutrition and taste.
Moet ons waai? Om te emigreer of nie: 20 meningsvormers sê
Saamgestel deur Alet Law
Die debat oor emigrasie is so oud soos Suid-Afrika se demokrasie self. Toe die "nuwe Suid-Afrika" in 1994 aangebreek het, het talle mense die land verlaat uit vrees vir wat 'n meerderheidsbewind sou inhou. Nog meer het in die jare sedertdien getrek opsoek na 'n beter lewe en Suid-Afrikaanse gemeenskappe is nou in plekke soos Kanada, Engeland en Australië te vinde.
In Moet ons waai? takel meer as 20 van Suid-Afrika se voorste meningsvormers, insluitend Piet Croucamp, Dana Snyman, Melanie Verwoerd en Jonathan Jansen, hierdie vraag. Dit is poging tot insig oor 'n kwessie wat swaar weeg op ons kollektiewe psige, en 'n uitdaging aan elke persoon wat dit oorweeg om te waai, reeds gegaan het of besluit het om te bly om te floreer as Suid-Afrikaners waar ook al hulle hulself mag bevind.
Should we go? To emigrate or not: 21 voices speak their mind
Today, 25 years after the dawn of democracy, as optimism about the country's future ebbs and flows, new impetus has been given to the emigration debate. This time, it is not only being discussed in reactionary circles, but around dinner tables of all creeds as many people leave for better education, job opportunities and safety.
Hierdie teks is 'n eg Suid-Afrikaanse niefiksieboek met meer as 100 verhale oor allerlei baanbrekers in die wetenskap en elders.
Hier is stories oor mense wat mediese deurbrake gemaak het. Stories oor mense wat met diere en plante werk.
Hierdie bundel stories is 'n karos waarmee jy jou kind opnuut kan koester. Daarmee saam kom die genadegawe om waarlik mekaar se harte te hoor.
Om dit reg te kry het jy nie geld of goed nodig nie. Al wat nodig is, is om vir slegs 20 minute elke aand sonder die selfoon, TV en al die 1001 dinge wat jou aandag deur die dag opeis vir jou kind 'n storie te lees.
Die sleutel tot behoorlike lees- en taalvaardigheid begin lank vóór gr. R – by iets eenvoudig soos 'n slaaptydstorie en jou onverdeelde aandag.
Dit is 'n ideale boek vir jou kleinding wat hou van stories, rympies en speletjies.
Dit is aaklig om op amper sewentien so baie dinge nie te weet nie. Nie te weet of jou ma dalk reg is en jy net 'n pil moet drink om die donkerte te keer nie, nie te weet of jou broer se ambisie hom die kluts gaan laat kwyt raak nie. Om nie eers te praat oor die feit dat jy glád nie te weet wat jy met die res van jou vreeslike gemiddelde lewe wil doen nie.
Môre begin die toekoms ...
In hierdie dramateks neem vier vriende afskeid van hulle skool, hulle vriende, hulle kindwees ... en dalk hulle drome.